किशोरी मेले में लगाईं रोचक खेल की 46 स्टॉल
दौसा|सर्व शिक्षाअभियान के अंतर्गत संचालित कस्तूरबा गांधी बालिका आवासीय विद्यालय दौसा के तत्वावधान में गुरुवार को गुप्तेश्वर रोड स्थित बालिका राउप्रावि में किशोरी मेले का आयोजन किया गया। मेले में 46 स्टॉल लगाई गईं, जहां प्रत्येक स्टॉल पर बालिकाओं को खेल-खेल में रोचक जानकारी दी गई।आरंभ में प्रधानाध्यापक मनभर शर्मा ने अतिथियों का स्वागत किया गया। इसके बाद डीईओ प्रा. ममता दाधीच ने किशोरी मेले का उद्घाटन किया। इस दौरान डीईओ दाधीच ने मेले में लगी स्टॉलों का निरीक्षण किया। इसमें हिंदी, गणित, अंग्रेजी, विज्ञान, सामाजिक विज्ञान विषय से संबंधित रोचक जानकारी के लिए स्टॉल लगाई गईं। वहीं बालिकाओं के खेल-खेल में बौद्धिक और व्यवहारिक ज्ञान को जांचने-परखने के सिलसिले में भी कई रोचक स्टॉल लगाई गई। निरीक्षण के दौरान डीईओ ममता दाधीच ने स्टॉल पर बालिकाओं की तैयारी को देखकर उनकी प्रशंसा की। बीईईओ बृजमोहन गुप्ता एबीईईओ रामावतार शर्मा ने भी मेले में सभी व्यवस्थाओं को बेहतर पाया तथा इसके लिए आयोजकों को बधाई दी। मेले में केआरपी रामबाबू शर्मा, लोकेश शर्मा के साथ-साथ केजीबीवी के स्टाॅफ सुनीता मीणा, आशा असनानी, ज्योति शर्मा, सुरभि गुप्ता पुष्पा जैन ने सहयोग किया।
केंद्रीयविद्यालय में ऑनलाइन रजिस्ट्रेशन 10 तक
दौसा|केंद्रीय विद्यालयमें एडमिशन के सिलसिले में पहली क्लास में ऑनलाइन रजिस्ट्रेशन (पंजीकरण) कराने के लिए लोगों में उत्साह है। रजिस्ट्रेशन कराने वाले छात्र-छात्राओं को ही प्राथमिकता के अाधार पर प्रवेश दिया जाएगा। रामकरण जोशी राउमावि परिसर में संचालित केंद्रीय विद्यालय में पहली क्लास में 40 सीट हैं। ऑनलाइन पंजीकरण कराने की अंतिम तिथि 10 मार्च शाम 4 बजे तक है।केंद्रीय विद्यालय में पहली बार पहली क्लास में प्रवेश के लिए ऑन लाइन रजिस्ट्रेशन (पंजीकरण) चल रहा है। इससे अभिभावकों को प्रवेश फार्म लेने के लिए स्कूल आने की जरूरत नहीं पड़ेगी और ही फार्म जमा कराने के लिए स्कूल में कतार में खड़ा होना पड़ेगा। एडमिशन के लिए रजिस्ट्रेशन की पूरी प्रक्रिया ऑन लाइन है। ऑन लाइन रजिस्ट्रेशन की अंतिम तिथि 10 मार्च शाम 4 बजे तक है। अभिभावक ऑन लाइन रजिस्ट्रेशन के लिए http//darpan.kvs.gov.in पर लॉग इन कर सकते हैं या केंद्रीय विद्यालय में प्राचार्य से संपर्क कर सकते हैं।
स्टेटवेयर हाउस गोदाम की सड़क क्षतिग्रस्त
बांदीकुई |शहरके अलवर-सिकंदरा मेगा हाइवे पर स्थित स्टेट वेयर हाउस गोदाम को जाने वाली सड़क क्षतिग्रस्त होने से वाहन चालकों को परेशानी का सामना करना पड़ रहा है।बाइपास पर स्टेट वेयर हाउस के गोदाम बने हुए है। लेकिन इन गोदामों को बाइपास से जाने वाली सड़क क्षतिग्रस्त पड़ी है। सड़क के बीचो-बीच दरार पड़ गई है। इससे यहां गोदाम में बाहर से माल लेकर आने वाले ट्रकों को परेशानी का सामना करना पड़ता है।
मॉडलस्कूल में शुरू हुई अतिरिक्त कक्षाएं
महवा| केंद्रीयमाध्यमिक शिक्षा बोर्ड से संबंध अंग्रेजी माध्यम वाले राजकीय स्वामी विवेकानंद राजकीय मॉडल विद्यालय नया गांव में कक्षा 10 बोर्ड परीक्षा का प्रथम वर्ष प्रवेश शुरू हो गया है। ऐसे में परीक्षा परिणाम को बेहतर बनाने के लिए विद्यालय प्रशासन में अनूठी पहल करते हुए दसवीं के विद्यार्थियों के गुणात्मक शिक्षण को लेकर रात्रि कालीन कक्षाएं शुरू की है। जहां पिछले एक पखवाड़े से चल रही कक्षाओं में शिक्षकों द्वारा अध्ययन करवाए जाने के साथ उनके लिए स्टॉफ द्वारा भोजन नाश्ते की व्यवस्था की गयीं है। प्रधानाचार्य बी एल नापित ने बताया कि उनके विद्यालय में पहली बार केंद्रीय माध्यमिक शिक्षा बोर्ड द्वारा इस सत्र से सीबीएससी बोर्ड परीक्षा केंद्र बनाया है इससे पहले महवा में कोई केंद्र नहीं था इससे छात्रों के साथ अभिभावकों को होने वाली परेशानियों से भी छुटकारा मिलेगा।
उपस्वास्थ्य केंद्र बना गायों का बाड़ा
दुब्बी |ग्रामगांगदवाड़ी में राजकीय उपस्वास्थ्य केंद्र ग्रामीणों को स्वास्थ्य सेवाओं के बजाय गायों को बाड़ा बना हुआ है। पूरा परिसर गाेबर गंदगी से अटा हुआ है। ग्रामीणों को स्वास्थ्य सेवा देने के लिए विभाग की ओर से लाखों रुपए खर्च कर मय चारदीवारी के भवन बना हुआ है। यहां पर काफी समय से स्वास्थ्य कर्मी नहीं होने से भवन की सार-संभाल नहीं हो पा रही है। ग्रामीणों ने खेतों में फसल में नुकसान करने वाली गायोंं को लाकर बांधने का बाड़ा बना लिया है। रोज गायो को केंद्र के अंदर लाकर मुख्यद्वार के ताला लगा देते हैं। गांगदवाड़ी, गंडरावा, डोलिका, राजवास गुर्जर बाडा सहित बहुत से केंद्र पर भवन तो बने हुए है। एएनएम स्वास्थ्यकर्मियों के पद कई सालों से रिक्त चल रहे हैं। ग्रामीण गर्भवती महिलाओं, धात्री शिशुओं के टीकाकरण सहित अन्य चिकित्सा सेवाएं नहीं मिल पा रही है। बीसीएमएचओ डॉ.. सुभाष बिलोनिया का कहना कि टोरडा भंडारी सेक्टर के एएनएम का पद काफी समय से रिक्त है। भवन में गंदगी को बोर में जानकारी नहीं है। शीघ्र ही कार्रवाई की जाएगी।
क्षतिग्रस्तरेलवे फाटक मार्ग की ओर नहीं रेलवे का ध्यान
बांदीकुई|बांदीकुई-अलवररेलमार्ग पर स्थित रेलवे फाटक मार्ग क्षतिग्रस्त होने से यहां से गुजरने वाले वाहनों को परेशानी का सामना करना पड़ रहा है।
रेलवे द्वारा यहां रेलवे फाटक पर गत दिनों गिट्टी पेचिंग कार्य किया था। इस कार्य को पूरा हुए काफी दिन गुजर गए। लेकिन अभी तक रेलवे फाटक के अंदर क्षतिग्रस्त हुए मार्ग को रेलवे ने ठीक नहीं करवाया। इससे यहां से गुजरने वाले वाहनों को परेशानी का सामना करना पड़ता है। वर्तमान में दिल्ली रेलवे फाटक, गुढ़ा रोड़ रेलवे फाटक के मार्ग क्षतिग्रस्त पड़ा है।
दुब्बी. तबेलाबना उप स्वास्थ्य केंद्र।
दौसा. किशोरीमेले में हुनर दिखाती प्रतियोगी छात्रा।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva mai_Deva